Document ID: 32001R0491

Kommissionens forordning (EF) nr. 491/2001
af 12. marts 2001
om ændring af forordning (EF) nr. 1608/2000 om overgangsforanstaltninger i afventning af de endelige gennemførelsesforanstaltninger vedrørende forordning (EF) nr. 1493/1999 om den fælles markedsordning for vin
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2826/2000(2), særlig artikel 80, og
ud fra følgende betragtninger:
(1) Ifølge forordning (EF) nr. 1608/2000(3), senest ændret ved forordning (EF) nr. 2631/2000(4), blev anvendelsen af visse rådsbestemmelser, som blev ophævet ved artikel 81 i forordning (EF) nr. 1493/1999, forlænget indtil den 31. januar 2001 i afventning af færdiggørelsen og vedtagelsen af gennemførelsesforanstaltningerne til nævnte forordning. Det er bl.a. fastsat, at artikel 1 og 3 og bilaget i Rådets forordning (EØF) nr. 1873/84 af 28. juni 1984 om tilladelse til udbud eller afsætning til direkte konsum af visse indførte vine, som eventuelt har været underkastet andre ønologiske fremgangsmåder end de i forordning (EØF) nr. 337/79(5), senest ændret ved forordning (EF) nr. 2839/98(6), omhandlede, forbliver i kraft til senest den 31. januar 2001. I forordning (EØF) nr. 1873/84 var det dog fastsat, at disse bestemmelser skulle anvendes til senest den 31. december 2003. I medfør af artikel 45, stk. 2, i forordning (EF) nr. 1493/1999 forelagde Kommissionen et forslag til Rådets forordning om tilladelse til udbud eller afsætning til direkte konsum af visse indførte vine, som eventuelt har været underkastet andre ønologiske fremgangsmåder end de i forordning (EF) nr. 1493/1999 omhandlede, ifølge hvilket der skal anvendes lignende bestemmelser på samme betingelser som i forordning (EØF) nr. 1873/84 indtil senest den 31. december 2003. Det ser dog ud til, at Rådet ikke kan vedtage dette forslag inden den 31. januar 2001. For at Rådet kan vedtage dette forslag, uden at status quo afbrydes for de produkter, der er berørt af bestemmelserne i artikel 1 og 3 og bilaget i forordning (EØF) nr. 1873/84, bør disse bestemmelser opretholdes indtil Rådets beslutning eller senest den 31. december 2003. Af samme grund bør nærværende forordning anvendes fra den 1. februar 2001.
(2) Denne ekstra overgangsperiode er ikke til hinder for, at hovedparten af reformen af den fælles markedsordning for vin kan iværksættes på den af Rådet fastsatte dato, da de vigtigste punkter i de emner, der er omhandlet i de pågældende forordninger, allerede er fastlagt i forordning (EF) nr. 1493/1999 eller i allerede vedtagne gennemførelsesforordninger.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 1608/2000 foretages følgende ændringer:
1) I artikel 1 indsættes følgende punktum:"Bestemmelserne i del C i bilaget anvendes kun indtil Rådets vedtagelse af Kommissionens forslag til Rådets forordning om tilladelse til udbud eller afsætning til direkte konsum af visse indførte vine, som eventuelt har været underkastet andre ønologiske fremgangsmåder end de i forordning (EF) nr. 1493/1999 omhandlede, dog senest indtil den 31. december 2003."
2) Bilaget affattes som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. februar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. marts 2001.

Labels: 3
15
17
6